Author: koki
Last saved by: durkosova
Company: Abyss Studios, Ltd.

Vyhodnotenie medzirezortného pripomienkového konania

Prehodnotenie sústavy NATURA 2000 časť - Identifikácia stretov strategických záujmov Slovenskej republiky so sústavou NATURA 2000 

Spôsob pripomienkového konania | Bežný postup – 10 pracovných dní
Počet vznesených pripomienok, z toho zásadných | 32  / 8
Počet vyhodnotených pripomienok | 32
Počet akceptovaných pripomienok, z toho zásadných | 26  / 8
Počet čiastočne akceptovaných pripomienok, z toho zásadných | 4  / 0
Počet neakceptovaných pripomienok, z toho zásadných | 2  / 0
Rozporové konanie (s kým, kedy, s akým výsledkom) | -
Počet odstránených pripomienok | -
Počet neodstránených pripomienok | -

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | | x
2 . | Ministerstvo výstavby a regionálneho rozvoja Slovenskej republiky | | | x |
3 . | Ministerstvo kultúry Slovenskej republiky | | | x |
4 . | Ministerstvo práce, sociálnych vecí a rodiny Slovenskej republiky | | | x |
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | 2 (2o,0z) | | |
10 . | Ministerstvo zdravotníctva Slovenskej republiky | | | x |
11 . | Odbor vládnej agendy Úradu vlády | 1 (1o,0z) | | |
12 . | Ministerstvo vnútra Slovenskej republiky | 11 (11o,0z) | | |
13 . | Ministerstvo financií Slovenskej republiky | | | x |
14 . | Ministerstvo školstva Slovenskej republiky | | | | x
15 . | Ministerstvo zahraničných vecí Slovenskej republiky | | | x |
16 . | Ministerstvo obrany Slovenskej republiky | | | x |
17 . | Štátny dopravný úrad | | | | x
18 . | Ministerstvo spravodlivosti Slovenskej republiky | | | x |
19 . | Odbor Centrálneho verejného obstarávania | | | | x
20 . | Ministerstvo životného prostredia Slovenskej republiky | | | | x
21 . | Ministerstvo dopravy, pôšt a telekomunikácií Slovenskej republiky | 18 (10o,8z) | | |
22 . | Úrad pre reguláciu sieťových odvetví | | | x |
23 . | Národný bezpečnostný úrad | | | x |
| SPOLU | 32 (24o,8z) | 0 (0o,0z) | 10 | 9

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MH SR

k návrhu uznesenia 
žiadame upraviť formuláciu úlohy B.3. v znení: "poskytovať ministrovi životného prostredia údaje potrebné pre aktualizáciu stretov záujmov dopravy, ťažby a cestovného ruchu a sústavy NATURA 2000". 

Odôvodnenie: úpravu žiadame v záujme upresnenia formulácie "príslušné podklady".

O

A

Text úlohy B.3 zmenený podľa požiadavky MH SR. Návrh uznesenia ďalej upravený v zmysle pripomienok MDPT SR (rozdelenie B.3 na dve úlohy a doplnenie termínu).

MH SR

k vlastnému materiálu – časť Návrh ďalších krokov 
doplniť do časti (ii) dobudovať sústavu NATURA 2000, za druhú zarážku ďalšiu: „ pri identifikácii stretov záujmov činností vo verejnom záujme so záujmami ochrany území NATURA 2000 postupovať v súlade s postupom pre stanovenie vyššieho verejného záujmu, schválenom uznesením vlády SR č. 793/2009“ 

Odôvodnenie: doplnenie aktuálnej informácie

O

A

Požadovaný text doplnený vo vlastnom materiáli v časti 6 Návrh ďalších krokov (str. 6).

OVA

m. č. 10332/2009-2.1.1 
I. Obal: 
7. r.: „stretov“ nahradiť „rozporov“ – aj vo všetkých ďalších prípadoch a gramatických 
pádoch 

II. Návrh uznesenia: 
A.1., 1. r.: „identifikácia“ nahradiť „Identifikácia“ – aj vo všetkých ďalších prípadoch a 
gramatických pádoch, keď ide o prvé slovo názvu 

III. Predkladacia správa: 
str. 1, ods. 5, 5. r.: „nakoľko“ nahradiť „keďže“ 
str. 2, 5. r.: „Operačného“ nahradiť „operačného“ – aj vo všetkých ďalších prípadoch a 
gramatických pádoch 
6. r.: „životné“ nahradiť „Životné“ – aj vo všetkých ďalších prípadoch a 
gramatických pádoch, keď ide o názov operačného programu 

IV. Materiál: 
str. 1, pozn.7, 1. r.: „Nakoľko“ nahradiť „Keďže“ 
str. 2, ods. 2, 4. r.: „územia resp.“ nahradiť „územia, resp.“ 
str. 3, B.3., 1. r.: „30.6.2009“ nahradiť „30. 6. 2009“ 
str. 4, 3., ods. 1, 2. r.: „začala“ nahradiť „sa začala“ 
str. 5, 5., 3. zar., 2. r.: „1.etapa“ nahradiť „1. etapa“ – aj vo všetkých ďalších prípadoch 
str. 7, 7., ods. 1, 1. r.: „v územiach“ nahradiť „na územiach“ 
5. r.: „Z. z.“).“ nahradiť „Z. z.“).“ 
ods. 2, 6. r.: „v zmysle ktorého“ nahradiť „v ktorého zmysle“ 
ods. 3, 14. r.: „v obr.“ nahradiť „na obr.“ – aj vo všetkých ďalších prípadoch 
ods. 4, 2. r.: medzi slovami „činnosti, vrátane“ vynechať čiarku 
str. 9, ods. 1, 1. r.: „3-5“ nahradiť „3 – 5“ 
3. zar., 6. r.: „stredísk resp.“ nahradiť „stredísk, resp.“ 
8. r.: „nakoľko“ nahradiť „keďže“ 
5. zar., 2. r.: detto 
7. zar., 2. r.: detto.

O

ČA

Všetky formálne nedostatky odstránené, neakceptované 2 pripomienky: 
- nahradiť výraz „stret“ výrazom „rozpor“ 
- zmeniť názov Operačného programu životné prostredie na operačný program Životné prostredie. 
Dôvody neakceptovania týchto 2 pripomienok boli vysvetlené telefonicky dňa 30. novembra 2009 (v prípade „strety/rozpory“ bol ponechaný výraz „stret“, keďže stret nemusí znamenať ešte rozpor, t. j. konflikt; v prípade Operačného programu životné prostredie ide o vládou schválený programový dokument a názov je zaužívaný).

MV SR

materiál 
na s. 6 navrhujeme nahradiť v časti 6, ods. ii), 3. zarážka, slovo „vlastníkmi“ slovami „dotknutými subjektmi"

O

A

MV SR

komuniké 
odporúčame zosúladiť názov materiálu s jeho názvom na obale

O

A

MV SR

priloha 5 
v druhom odseku (s. 28), v poslednej vete opraviť názov inštitúcie z „Štátna ochrana životného prostredia Slovenskej republiky“ na „Štátna ochrana prírody Slovenskej republiky“

O

A

MV SR

príloha 4 
v štvrtom odseku upraviť nezrozumiteľnú vetu v zátvorke

O

A

MV SR

príloha 2 
navrhujeme upraviť v 3. odseku text prvej zátvorky na „(úrady samosprávnych krajov a obce)“

O

A

MV SR

materiál 
na s. 9 navrhujeme v poslednej vete slová „výsledky aktuálnych výsledkov“ nahradiť slovami „aktuálne výsledky"

O

A

MV SR

predkladacia správa 
navrhujeme doplniť k zmienke o uznesení vlády zo dňa 11. novembra 2009 aj číslo tohto uznesenia: 793/2009

O

A

V predkladacej správe bola predposledná veta 3. odseku aktualizovaná. Obdobne vo vlastnom materiálu bol doplnený (na záver str.7) nový odsek: „Návrh postupu pre stanovenie vyššieho verejného záujmu bol predmetom osobitného materiálu, ktorý vláda Slovenskej republiky schválila uznesením č. 793 z 11. novembra 2009. Podľa uvedeného uznesenia je potrebné zabezpečiť evidenciu sporných prípadov a ich predkladanie na rozhodnutie vlády o vyššom verejnom záujme. Ide o dočasné riešenie do nadobudnutia účinnosti nového zákona o ochrane prírody a krajiny, v ktorom bude návrh postupu uplatnený.)

MV SR

návrh uznesenia 
odporúčame doplniť o bod B.4., v ktorom by sa uložila úloha ministrovi životného prostredia každoročne predkladať vláde informáciu o stave prác na budovaní sústavy NATURA 2000 spolu s informáciou o výsledkoch vedeckého prehodnotenia tejto sústavy

O

ČA

V návrhu uznesenia bola doplnený kontrolný termín, v ktorom minister životného prostredia bude informovať dotknuté rezorty o výsledkoch vedeckého prehodnocovania NATURA 2000. Ide o priebežnú úlohu s každoročným kontrolným termínom. Odpočet plnenia za rok alebo iné obdobie bude na rokovanie vlády SR predložený podľa potreby.

MV SR

návrh uznesenia 
v bode B.3. navrhujeme upraviť úlohu takto: „poskytnúť ministrovi životného prostredia aktualizované údaje a podklady v procese budovania sústavy NATURA“. V tomto bode navrhujeme aj zvážiť, vzhľadom na obsah textu na str. 10 materiálu, doplnenie ministra pôdohospodárstva ako zodpovedného za plnenie úlohy

O

ČA

Text pôvodnej úlohy B.3 návrhu uznesenia bol zmenený podľa pripomienok MH SR a MDPT SR. Zapojenie rezortu pôdohospodárstva nevylučujeme, MP SR však v MPK túto požiadavku nevznieslo.

MV SR

návrh uznesenia 
navrhujeme bod B. 2. rozdeliť na 2 úlohy, v ktorých by sa uložila úloha ministrovi životného prostredia SR informovať dotknuté rezorty o výsledkoch vedeckého prehodnotenia sústavy NATURA 2000, a až v nasledujúcej úlohe uložila koordinácia ďalšieho procesu budovania tejto sústavy

O

N

Nie je akceptované z dôvodu, že informovanie rezortov považujeme za súčasť koordinácie procesu budovania sústavy NATURA 2000.

MV SR

návrh uznesenia 
bod A.1. navrhujeme zosúladiť s názvom materiálu na obale

O

A

MDPT SR

celý materiál 
10. V celom dokumente žiadame zjednotiť názov materiálu.

O

A

MDPT SR

celý materiál  
8. Pri vyhlasovaní chránených vtáčích území a území európskeho významu sa musia zohľadňovať platné právne normy, a to napr. vyhláška Ministerstva dopravy, pôšt a telekomunikácií SR č. 22/2001 Z. z., ktorou sa ustanovujú podrobnosti o zaradení vodných ciest a ich jednotlivých úsekov do príslušných tried podľa klasifikácie európskych vodných ciest, Koncepcia rozvoja vodnej dopravy SR a iné strategické a koncepčné materiály.

O

A

Vo vlastnom materiáli (na str. 9) doplnená predposledná odrážka: „rezorty hospodárstva a dopravy budú každoročne poskytovať ministrovi životného prostredia potrebné podklady, vrátane informácií o úlohách vyplývajúcich z platnej legislatívy a zo schválených strategických a koncepčných materiálov“; 
Doplnenie je v súlade aj s upraveným znením návrhu uznesenia.

MDPT SR

celý materiál 
9. Pri ďalšej identifikácii stretov strategických záujmov Slovenskej republiky so sústavou NATURA 2000 požadujeme zohľadniť: 

-uznesenie vlády SR č. 882 z 3. decembra 2008 k správe o plnení programu prípravy a výstavby diaľnic a rýchlostných ciest na roky 2007 – 2010, na základe ktorého došlo k aktualizácii zoznamu projektov OP Doprava – úloha B. 5. 

-uznesenie vlády SR č. 1086 z 19. decembra 2007 k materiálu „Program modernizácie a rozvoja železničnej infraštruktúry na roky 2007 až 2010“. V tomto materiáli sú uvedené základné zámery modernizácie železničnej siete v nadväznosti na politiku spoločenstva (modernizácia koridorov), medzinárodné a dvojstranné dohovory a dopravnú politiku SR.

O

A

Príklady koncepčných materiálov sú uvedené vo vlastnom materiáli (na str. 9) v poznámke pod čiarou.

MDPT SR

príloha 3 
7. V prílohe 3 na str. 13 v Záveroch, písm. e) žiadame upraviť vetu nasledovne: 
„...ak jej verejný záujem preváži verejný záujem územia NATURA 2000 v prípade výskytu tzv. prioritných biotopov alebo prioritných druhov sú podmienky prísnejšie...“.

O

ČA

V prílohe 3 (str. 13) pôvodná formulácia upravená tak, aby bolo jasnejšie, že ekonomický verejný záujem môže prevážiť verejný záujem ochrany NATURA 2000, v prípade výskytu prioritných biotopov alebo prioritných druhov sú však tieto dôvody sprísnené.

MDPT SR

príloha 3 
6. V prílohe 3 na str. 12 v názve Tab. 3.2. Súhrnné informácie o stretoch záujmov železničnej infraštruktúry a sústavy NATURA 2000 žiadame odstrániť odkaz na poznámku pod čiarou.

O

A

V prílohe 3 (str. 12 textových príloh) vykonaná formálna úprava.

MDPT SR

príloha 3 
5. V prílohe 3 v Úvode, v 5. ods. žiadame v prvých 4 odrážkach upraviť horný index odkazujúci na poznámku pod čiarou nasledovne: 

„...existujúcich i plánovaných trás diaľnic (704 km)2, 
existujúcich i plánovaných trás rýchlostných ciest (1 100 km)2, 
existujúcich i plánovaných trás ciest I. triedy (3 287 km)2, 
existujúcej siete železníc (3 661 km)2...“

O

A

V prílohe 3 (str. 10 textových príloh) upravený horný index tak, aby bol odkazom na poznámku pod čiarou.

MDPT SR

príloha 3 
4. V prílohe 3 v Úvode, v 3. ods. žiadame slovo „poklady“ nahradiť slovom „podklady“.

O

A

V prílohe 3 (str. 10 textových príloh) nepresnosť odstránená.

MDPT SR

vlastný materiál 
3. Vo vlastnom materiáli na str. 7, kapitola 7. Postup riešenia stretov záujmov, v 3. ods. žiadame slovo „vyplyne“ nahradiť slovom „vyplynie“.

O

A

Vo vlastnom materiáli (na str. 7) nepresnosť odstránená.

MDPT SR

vlastný materiál 
2. Vo vlastnom materiáli na str. 5, kapitola 4. Identifikácia možných rozdielov záujmov ochrany sústavy NATURA 2000 s vybranými ekonomickými záujmami žiadame pojem „cesty 1. kategórie“ nahradiť pojmom „cesty I. triedy“.

O

A

Vo vlastnom materiáli (na str. 4) pojem upravený.

MDPT SR

návrh uznesenia 
1. V návrhu uznesenia a vo vlastnom materiáli na str. 1 odporúčame slovo „budovanie“ nahradiť vhodnejším slovom, napr. vytváranie, resp. tvorba sústavy NATURA 2000.

O

N

Napriek snahe vyhovieť rezortom nepovažujeme výrazy „vytváranie“ resp. „tvorba“ sústavy NATURA 2000 za vhodnejšie ako výraz „budovanie“, v ktorom je obsiahnuté postupné a systematické navrhovanie/vyhlasovanie území v zmysle požiadavky legislatívy Európskeho spoločenstva. V texte je preto ponechaný výraz „budovanie“ resp. „dobudovanie“ sústavy.

MDPT SR

komuniké 
8. V návrhu komuniké žiadame doplniť slovo „schválila“ za slovo „prerokovala“ v nasledovnom znení: 

„Vláda Slovenskej republiky na svojom zasadnutí dňa.............. prerokovala a schválila materiál „Prehodnotenie sústavy NATURA 2000 časť – Identifikácia stretov strategických záujmov Slovenskej republiky so sústavou NATURA 2000“, spracovaný spoločne rezortom životného prostredia, rezortom hospodárstva a rezortom dopravy, pôšt a telekomunikácií.“.

Z

A

Návrh komuniké zmenený.

MDPT SR

doložka 
7. V doložke o posúdení vplyvov žiadame opraviť bod 1. Vplyvy na verejné financie v nasledovnom znení: 

„Materiál „Prehodnotenie sústavy NATURA 2000 časť – Identifikácia stretov strategických záujmov Slovenskej republiky so sústavou NATURA“ (ďalej len „materiál“) má vplyv na verejné financie.“ 

Odôvodnenie: 
Navrhovaná úloha B. 3. v návrhu uznesenia vlády SR bude mať dopad na verejné financie, nakoľko požadovanú aktualizáciu údajov bude spracovávať externá firma. Odhadovaný dopad na rozpočtovú kapitolu MDPT SR je 50.000,- €. Pri spracovaní návrhu rozpočtu kapitoly MDPT SR na roky 2010 až 2012 sa neuvažovalo s nákladmi spojenými s plnením úlohy B. 3., preto v prípade nezabezpečenia potrebných zdrojov bude od roku 2010 ohrozené jej plnenie.

Z

A

Text doložky zmenený a doplnená aj predkladacia správa (jej posledný odsek).

MDPT SR

vlastný materiál 
6. Vo vlastnom materiáli na str. 9, kapitola 8. Závery žiadame doplniť ustanovenie: 
- strety záujmov sú za oblasť dopravy taktiež pri existujúcich a plánovaných letiskách; okolo letísk sú z hľadiska minimalizovania rizika stretu lietadiel s vtákmi (sprevádzané zvyčajne poruchou motora, poškodením kabíny pilota alebo iným poškodením lietadla) vyhlasované ochranné pásma letísk. 

Odôvodnenie: 
Keďže preukázateľne dochádza k zrážkam lietadiel s vtákmi, ktoré majú za následok poškodenie takých častí lietadiel, ktoré majú bezprostredný vplyv na bezpečnosť letu (možné ohrozenie ľudských životov), je potrebné vyriešiť aj stret záujmov medzi požiadavkami na ochranu životného prostredia a požiadavkami na bezpečnosť letovej prevádzky, a to predovšetkým v oblastiach: 
- odstraňovania stromových porastov (hniezdiská), ktoré presahujú nad stanovenú mieru, 
- znižovania populácie nebezpečných druhov živočíchov, 
- vykonávania okamžitých zásahov na odvrátenie nebezpečenstva (okamžitá likvidácia vtákov pri pristátí alebo vzlete lietadla), 
- odstraňovania zdrojov potravy pre vtáctvo a úpravy prostredia letísk a ich okolia tak, aby sa minimalizovala atraktivita letiska pre vtáctvo a ostatných živočíchov.

Z

A

Vo vlastnom materiáli (na str. 9) na záver 1. odrážky doplnený požadovaný text po dohode s MDPT SR upravený tak, že výraz „sú“ je nahradený výrazom „môžu byť“, nakoľko letiská neboli predmetom analýzy.

MDPT SR

vlastný materiál 
5.Vo vlastnom materiáli na str. 4, kapitola 3. Kroky prijaté na realizáciu úloh a ich výsledky žiadame doplniť v 2. odrážke pred slovo „identifikovaných“ slovné spojenie „súčasných aj budúcich“. 

Odôvodnenie: 
Do úvahy je potrebné zobrať aj prípadné ďalšie strety záujmov rozvoja dopravnej infraštruktúry so sústavou NATURA 2000, ktoré môžu byť identifikované pri vedeckom prehodnotení sústavy NATURA 2000 (do roku 2015).

Z

A

Vo vlastnom materiáli (na str. 4) upresnené, že ide o „súčasné i budúce“ strety.

MDPT SR

návrh uznesenia vlády SR 
4. Do návrhu uznesenia žiadame doplniť bod B. 5. v nasledovnom znení: 

ministrovi životného prostredia 

B. 5. predložiť ministrovi dopravy, pôšt a telekomunikácií analýzu identifikovaných stretov záujmov dopravnej infraštruktúry s prehodnocovanou sústavou NATURA 2000 na základe aktualizovaných údajov poskytnutých rezortom dopravy a návrh riešenia konfliktov záujmov v súlade s vyšším verejným záujmom 

každoročne k 1. novembru do roku 2015 

Odôvodnenie: 
V rámci kontinuálneho procesu prehodnocovania sústavy NATURA 2000 je nutné, aby Ministerstvo životného prostredia SR, na základe predložených podkladov rezortom dopravy, vykonalo analýzu stretov záujmov a o jej výsledkoch informovalo ministra dopravy, pôšt a telekomunikácií. Zároveň je potrebné riešiť konflikt záujmov so zreteľom na vyšší verejný záujem.

Z

A

Do návrhu uznesenia doplnená úloha B.3 v znení požadovanom MDPT SR (s výnimkou výrazu „prehodnocovanou“ v záujme skrátenia textu).

MDPT SR

návrh uznesenia vlády SR 
3. Do návrhu uznesenia žiadame doplniť bod B. 4. v nasledovnom znení: 

ministrovi dopravy, pôšt a telekomunikácií 
B. 4. aktualizovať údaje v oblasti identifikovaných stretov záujmov dopravnej infraštruktúry so sústavou NATURA 2000 a poskytnúť ministrovi životného prostredia príslušné podklady 

každoročne k 30. júnu do roku 2015 

Odôvodnenie: 
Rezort dopravy navrhuje úlohu z dôvodu nevyhnutnosti identifikácie a potreby riešenia stretov záujmov v oblasti rozvoja dopravnej infraštruktúry a tvorby prehodnotenej sústavy NATURA 2000. Táto úloha má súvis aj s úlohou uznesenia vlády SR č. 793/2009 vo vzťahu k definovaniu tzv. vyššieho verejného záujmu v zákone o ochrane prírody a krajiny, ktorý má minister životného prostredia predložiť na rokovanie vlády SR do 30. septembra 2010.

Z

A

Návrh uznesenia v časti B.4 zmenený. Termín doplnený aj do úlohy B.3.

MDPT SR

návrh uznesenia vlády SR 
2. Z návrhu uznesenia v bode B. 3. žiadame vypustiť úlohu pre ministra dopravy, pôšt a telekomunikácií. 

Odôvodnenie: 

Vypustenie úlohy pre ministra dopravy, pôšt a telekomunikácií odôvodňujeme navrhnutím novej úlohy B. 4. pre ministra dopravy, pôšt a telekomunikácií, ktorá rieši problematiku v inom časovom horizonte.

Z

A

Návrh uznesenia v časti B.3 zmenený.

MDPT SR

návrh uznesenia vlády SR 
1. V návrhu uznesenia žiadame upraviť bod A. nasledovne: 
„Vláda 
A. schvaľuje 
A. 1. prehodnotenie sústavy NATURA 2000 časť – Identifikácia stretov strategických záujmov Slovenskej republiky so sústavou NATURA 2000” 

Odôvodnenie: 
Vzhľadom na závažnosť materiálu vo vzťahu k rozvoju dopravnej infraštruktúry, ako aj z dôvodu uloženia úlohy ministrovi dopravy, pôšt a telekomunikácií SR, je nevyhnutné, aby predkladaný materiál bol schválený vládou SR.

Z

A

Návrh uznesenia v časti A zmenený.